Source: http://www.stat.fi/til/polrik/2013/polrik_2013_2014-04-02_tie_001_fi.html
Timestamp: 2019-04-25 12:49:33+00:00
Document Index: 8766663

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tilastokeskus - Poliisin tietoon tullut rikollisuus 2013
Etusivu > Tilastot > Oikeus > Poliisin tietoon tullut rikollisuus > 2013 > Suomalaistaustaisista 1,8 prosenttia ja ulkomaalaistaustaisista 3,5 prosenttia epäiltiin rikoksesta
Suomalaistaustaisista 1,8 prosenttia ja ulkomaalaistaustaisista 3,5 prosenttia epäiltiin rikoksesta
Korjaus 2.4.2013: Ensimmäisessä kappaleessa kolme lukua korjattu. Korjatut luvut merkattu punaisella. Lisäksi liitetaulukot ja liitekuviot lisätty html-versioon.
Poliisin, tullin ja rajavartiolaitoksen tietoon tuli vuonna 2013 koko maassa kaikkiaan 424 800 rikosta, mikä on 640 rikosta ( 0,2 prosenttia) vähemmän kuin vuotta aiemmin. Vuonna 2013 selvitettyihin 246 000 rikokseen epäiltiin syylliseksi yhteensä 276 400 henkilöä. Määrä on 7 200 (2,5 prosenttia) pienempi kuin vuotta aiemmin. Suomalaistaustaisia epäiltyjä oli 18,1 väestöryhmän 1 000 henkilöä kohti. Ulkomaalaistaustaisilla vastaava luku oli 35,4.
Syylliseksi epäiltyjen osuus väestön 1 000:ta asukasta kohden syntyperän mukaan
Syylliseksi epäillyt henkilöt ja osuus väestön 1 000:ta asukasta kohden syntyperän mukaan 2013
Syntyperä Epäillyt Osuus väestön 1 000 kohden
Syntyperä yhteensä 103 158 19,0
Suomalaistaustainen yhteensä 93 262 18,1
Suomessa syntynyt suomalaistaustainen 91 386 17,9
Ulkomailla syntynyt suomalaistaustainen 1 876 39,7
Ulkomaalaistaustainen yhteensä 9 896 35,4
Suomessa syntynyt ulkomaalaistaustainen 737 17,8
Ulkomailla syntynyt ulkomaalaistaustainen 9 159 38,4
Tarkastelussa ovat mukana rekisteröityyn väestöön kuuluvat henkilöt, eli henkilöt joilla on suomalainen henkilötunnus. Suomalaistaustaiseksi lasketaan henkilö, jonka toinen tai molemmat vanhemmat ovat syntyneet Suomessa. Henkilö on ulkomaalaistaustainen, jos hänen molemmat vanhempansa ovat syntyneet ulkomailla. Runsaat puolet ulkomailla syntyneistä suomalaistaustaisista on syntynyt Ruotsissa. Ulkomaalaistaustaisten epäiltyjen korkeampaa osuutta selittää osaltaan se, että ulkomaalaistaustaisissa on suomalaistaustaisiin verrattuna enemmän nuorempia ikäluokkia ja miehiä. Ulkomaalaistaustaisista 64,4 prosenttia ja suomalaistaustaisista 46,4 on alle 40–vuotiaita.
Rikoksiin syylliseksi epäillyistä henkilöistä 93 300 (88,7 prosenttia) oli suomalaistaustaisia. Ulkomaalaistaustaisia oli 9 900 (9,4 prosenttia). Koko väestössä suomalaistaustaisia on 94,8 prosenttia ja ulkomaalaistaustaisia 5,2 prosenttia. Suomalaistaustaisista syylliseksi epäillyistä 1 900 (2 prosenttia) oli syntynyt ulkomailla. Ulkomaalaistaustaisista epäillyistä 92,1 prosenttia oli syntynyt ulkomailla. Suomessa syntyneitä ulkomaalaistaustaisia epäiltyjä oli puolestaan 7,4 prosenttia. Kaikista syylliseksi epäillyistä 2 200 (2,1 prosenttia) oli sellaisia, joiden syntyperä ei ole tiedossa, vaikka heillä on suomalainen henkilötunnus. Tyypillisesti tällaiset henkilöt ovat Suomesta pois muuttaneita.
Lähde: Poliisin tietoon tullut rikollisuus 2013. Tilastokeskus
Julkaisu pdf-muodossa (35 sivua 722,2 kt)
1. Katsaus poliisin, tullin ja rajavartiolaitoksen tietoon tulleeseen rikollisuuteen (2.4.2014)
Liitetaulukko 1. Eräiden rikostyyppien kehitys 2009 - 2013 (2.4.2014)
Liitetaulukko 2. Liikenneturvallisuuden vaarantamisten ja liikennerikkomusten määrän kehitys 2009 - 2013 (2.4.2014)
Liitetaulukko 3. Rikoksiin syylliseksi epäillyt kansalaisuuden mukaan vuosina 2009 - 2013 (2.4.2014)
Liitetaulukko 4. Eräisiin rikoksiin syylliseksi epäillyt ja koko väestö valtionveronalaisen tulon (euroa) mukaan, 15 vuotta täyttäneet 1) (2.4.2014)
Liitetaulukko 5. Eräisiin rikoksiin syylliseksi epäillyt ja koko väestö sosioekonomisen aseman mukaan, 15 vuotta täyttäneet 1) (2.4.2014)
Liitetaulukko 6. Eräisiin rikoksiin syylliseksi epäillyt ja koko väestö pääasiallisen toiminnan mukaan, 15 vuotta täyttäneet 1) (2.4.2014)
Liitetaulukko 7. Eräisiin rikoksiin syylliseksi epäillyt ja koko väestö koulutuksen mukaan, 15 vuotta täyttäneet 1) (2.4.2014)
Liitetaulukko 8. Rikoksiin syylliseksi epäillyt syntyperän, ikäluokan ja sukupuolen mukaan ja epäiltyjen osuus väestöstä 2013 (2.4.2014)
Liitetaulukko 9. Kunnallinen pysäköinninvalvonta 2013, pysäköintivirhemaksut (2.4.2014)
Liitetaulukko 10. Kunnallinen pysäköinninvalvonta 2013, muut pysäköinninvalvojan toimet (2.4.2014)
Liitekuvio 1. Syylliseksi epäillyt ja koko väestö koulutusasteen mukaan, 15 vuotta täyttäneet (2.4.2014)
Liitekuvio 2. Syylliseksi epäillyt ja koko väestö sosioekonomisen aseman mukaan, 15 vuotta täyttäneet (2.4.2014)
Laatuseloste: Poliisin, tullin ja rajavartiolaitoksen tietoon tullut rikollisuus (2.4.2014)
ISSN=1797-3651. 2013. Helsinki: Tilastokeskus [viitattu: 25.4.2019].
Saantitapa: http://www.stat.fi/til/polrik/2013/polrik_2013_2014-04-02_tie_001_fi.html